《清渭八景·清渭晴岚》
宋代·何子举

清渭盘旋似太行，岚光过雨郁苍苍。
氤氲如雾凌空起，缥缈随风到处扬。
谷转孤村芳树绿，水流双涧落花香。
兴来秣马寻高隐，泉石徜徉乐更长。

作者简介：何子举（？～一二六六），字师尹，号宽居，婺州（今浙江金华）人。理宗淳祐七年（一二四七）进士。仕至枢密院都承旨，出知赣州。度宗咸淳二年卒，谥文直。事见《鲁斋集》卷一二《跋宽居帖》、清康熙《金华府志》卷一八。今录诗九首。